stanford-oval/wikipedia huggingface dataset:
לינדזי הורן
קריירה בינלאומית

הורן שיחקה בנבחרת ארצות הברית בכדורגל לנשים עד גיל 17 והייתה המבקיעה המובילה בנבחרת באליפות CONCACAF לנשים עד גיל 17 ב-2010. היא עזרה לנבחרת ארצות הברית בכדורגל עד גיל 20 לזכות במרץ 2012 באליפות CONCACAF לנשים עד גיל 20, על ידי הבקעה של ארבעה שערים, כולל שלושער נגד גואטמלה בשלב הבתים. הורן לא הייתה מסוגלת לשחק במונדיאל 2012 עד גיל 20 לנשים בגלל פציעה בברך שדרשה ניתוח.
בפברואר 2013, בגיל שמונה עשרה, היא נבחרה לסגל הקבוצה הבוגרת עבור משחקי "גביע אלגארבה" 2013. היא כבשה את השער הראשון שלה בנבחרת הבוגרת במהלך משחק בשלב הבתים מול סין באלגארבה ב-8 במרץ 2013. הוראן זומנה שוב לסגל הבכיר לקראת סוף 2015, וכבשה את שערה הראשון בנבחרת הבוגרת נגד טרינידד וטובגו בדצמבר 2015, בו הוכתרה כאשת המשחק. היא הוזמנה לסגל של הנבחרת הבוגרת לקראת אליפות המוקדמות האולימפית לנשים של CONCACAF 2016 והחלה את משחק הפתיחה של שלב הבתים מול קוסטה ריקה במרכז השדה.
הורן זומנה למונדיאל הנשים 2019, והבקיעה את שער המונדיאל הראשון שלה במשחק הפתיחה מול תאילנד ב-11 ביוני. ב-31 בינואר 2020, היא הבקיעה שלושער ראשון בקריירה נגד פנמה באליפות CONCACAF לנשים 2020 (אנ') שהיוותה את משחקי המוקדמות לאולימפיאדה. ב-24 ביולי 2021, הורן שיחקה את משחקה ה-100 וכבשה שער בניצחון 1–6 על ניו זילנד באולימפיאדת 2020.
בגביע העולם לנשים 2023, הורן הבקיעה במשחק הפתיחה של ארצות הברית נגד וייטנאם. היא גם כבשה במשחק של ארצות הברית מול הולנד, והשוותה את המשחק ל-1–1.
הורן נבחרה לסגל של 18 שחקנים לאולימפיאדת 2024 בצרפת, ושימשה במהלכם כקפטנית הנבחרת.
ביאורים

↑  Most Valuable Player (MVP) בספורט קבוצתי, פרס לשחקן בעל הערך הרב ביותר הוא כבוד המוענק בדרך כלל לאדם שהביצועים האישיים שלו הם הגדולים ביותר בליגה שלמה, לתחרות מסוימת, או בצוות ספציפי. סימוכין ראו כאן
↑  CONCACAF היא הקונפדרציה של הכדורגל של צפון, מרכז אמריקה והאיגוד הקריביים, והיא אחת מששת היבשות של פיפ"א. סימוכין ראו כאן
↑  מדובר במועדון כדורגל ללא מטרת רווח, שמטרתו לטפח ילדים ונוער לשחק כדורגל ברמה גבוהה. סימוכין כאן
↑  ה-USL W-League היה ארגון התפתחותי של כדורגל נשים חובבות בצפון אמריקה. הליגה הייתה ליגה חצי מקצוענית, פתוחה, שנתנה לשחקני מכללות את ההזדמנות לשחק לצד שחקנים בינלאומיים מבוססים, תוך שמירה על כשירותם בקולג'. סימוכין כאן
↑  הכוונה למאזן של 3 ניצחונות, 0 הפסדים ו-0 תוצאות תיקו
↑  גביע אלגרבה הוא טורניר הזמנה לנבחרות לאומיות בכדורגל של איגודי נשים, המתארח על ידי התאחדות הכדורגל הפורטוגלית (FPF). הוא מתקיים מדי שנה באזור אלגארבה של פורטוגל מאז 1994. סימוכין ראו כאן.
הערות שוליים

1 2 3 4  Lindsey Horan, WayBack Machine, August 19, 2012
↑  Lindsey Horan: She Won't Shy Away From Goals, WayBack Machine, March 17, 2010
↑  Lindsey Horan - Forward, WayBack Machine August 19, 2012
↑  Morgan Brian & Nick Palodichuk, ALL AMERICA 2010 - Meet PARADE's All-America High School Soccer Team, Parade, June 13, 2010 by WayBack Machine
↑  Terry Frei, Golden’s Horan, a Soccer Prodigy, Battles Despite Prestige on National Soccer Scene, The Denver Post, July 26, 2016
↑  ESPNHS Staff, ESPNHS 150: Class of 2012, ESPN, Oct 22, 2011,
↑  Robert Ziegler, Horan Bypasses College Soccer for Paris, PSG, TDS - Top Drawer Soccer, July 19, 2012
↑  #10  -  Lindsey Horan, USL Soccer.Com
↑  Sounders Women Edge Colorado Rush 2:1 at Starfire, goalWA.net, June 1, 2012
↑  Liviu Bird, Sounders Women Top Colorado Rush 2-1 in Home Opener, The Equalizer, June 1, 2012
↑  Jeff Kassouf, Lindsey Horan Signs Reported Six-Figure Deal With PSG, The Equalizer, July 15, 2012
1 2  Ryan Casey, Golden’s Lindsey Horan Passes on College Soccer for Six-Figure Contract with French Team, The Denver Post, July 26, 2016
↑  L'Américaine du PSG Rappelée Sous les Drapeaux, Le Parisien, 20 décembre 2015
↑  William Conwell, It's (Finally) Official: Portland Thorns Add Lindsey Horan, SBNation - a Portland Timbers and Portland Thorns community, Jan 13, 2016
↑  Stephanie Yang, NWSL preseason update: every team’s current roster - Portland Thorns, SBNation - a women's soccer community, Mar 3, 2021
↑  Kellen Becoats, Lindsey Horan, Portland Thorns Win the 2017 NWSL Championship Over the NC Courage, Si.com. - SoccerOct 14, 2017
↑  Celia Balf, July Player of the Month: Lindsey Horan - The Thorns Midfielder Scored Three Goals in July, NWSLsoccer.com. August 01, 2018
↑  National Women's Soccer League, 2018 NWSL Most Valuable Player: Lindsey Horan, Portland Thorns FC, YouTube, September 21, 2018
↑  Peter McVitie, WATCH: USWNT Captain Lindsey Horan Nets Hat-Trick as Lyon Smash Six Past Saint-Etienne, Goal, Oct 15, 2023
↑  Ed Mackey, USWNT's Lindsey Horan Returns to Lyon, The Athletic, Aug 6, 2024
↑  Liviu Bird, U.S. Soccer releases roster for 2013 Algarve Cup, The Equalizer, February 21, 2013
↑  Krieger and Engen Tally First International Goals as U.S. WNT Defeats China PR 5-0 at Algarve Cup in Portugal, US Soccer, March 8, 2013
↑  WNT Continues Victory Tour with 6-0 Win vs. Trinidad & Tobago in San Antonio, US Soccer, December 11, 2015
↑  USWNT Defeats Panama 8-0 to Advance to Semifinal Round of 2020 Concacaf Women’s Olympic Qualifying, US Soccer, January 31, 2020
↑  U.S. Women’s National Team Picks Up Dominant 3-0 Win Against China PR in Pentultimate Match of 2023, US Soccer, December 2, 2023
↑  USWNT Tops Vietnam, 3-0, as Sophia Smith Scores Twice, The Washington Post, July 21, 2023
↑  USA 1-1 Netherlands: Lindsey Horan Rescues the United States from Defeat at Women's World Cup, BBC Sport, 27 July 2023
↑  Meg Linehan, Alex Morgan not selected to USWNT for Paris Olympics: Full roster for 2024 Games, The Athletic, Jun 26, 2024
↑  Lindsey Horan, Olympics.Com
לרוויק

ערך זה עוסק בעיר נמל באיי שטלנד שבסקוטלנד. אם התכוונתם לעיר נמל בדרום נורווגיה, ראו .
| --- | --- |
בתים נושקים לים בלרוויק
בתים נושקים לים בלרוויק
 מדינה:  הממלכה המאוחדת הממלכה המאוחדת
 אומת הבית:  סקוטלנד סקוטלנד
 מחוז:  איי שטלנד איי שטלנד
 שטח:  3.15 קמ"ר
 גובה:  12 מטרים
 אוכלוסייה:  ‏
  ‑ בעיר:  6,880 (2016)
 קואורדינטות:  60°09′19″N 1°08′44″W﻿ / ﻿60.155278°N 1.145556°W﻿ / 60.155278; -1.145556
 אזור זמן:  UTC
 http://www.shetland.org
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים לרוויק(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים לרוויק(למפת סקוטלנד רגילה) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני לרוויק(למפת סקוטלנד מוגדלת) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני לרוויק  he tabBackground:;tabBorder:#aaa;defaultTab:0;
לרוויק (באנגלית: Lerwick, בגאלית סקוטית: Liùrabhaig) היא העיר היחידה והנמל העיקרי של איי שטלנד שבסקוטלנד.
גאוגרפיה

בעיר מתגוררים כ- 7,500 תושבים, והיא העיר הצפונית ביותר בסקוטלנד בפרט, ובממלכה המאוחדת בכלל.
העיר מצויה 338 ק"מ מאברדין שבסקוטלנד, ו-370 ק"מ מברגן שבנורווגיה וטורסהאבן שבאיי פארו.
העיר, השוכנת לחופו המזרחי של האי מיינלנד, נוסדה במאה ה-17 כעיר נמל. כיום כלכלת העיר מתבססת על דיג המליחים ועל סיוע לקידוחי הנפט שבים הצפוני.
מהנמל מפליגות מעבורות לקירקוול שבאיי אורקני, אברדין, פייר אייל, ברגן שבנורווגיה, טורסהאבן באיי פארו וכן לאיי אאוט סקריז ובריסיי.
האירוע התרבותי המרכזי שנערך בעיר הוא פסטיבל האש השנתי אפ הלי אה.
בעיר מצויים מספר מבנים היסטוריים ובהם מצודת שרלוט, בית העירייה וקליקימין ברוץ'.
בעיר פועלת תחנת רדיו מקומית (SIBC). כמו כן פועלת בעיר מכללת שטלנד, בשיתוף פעולה עם אוניברסיטת ההילנדס והאיים (UHI).
מקור שמה של העיר בנורדית עתיקה ומשמעו "נמל החימר".
לעיר ברית ערים תאומות עם העיר מאלוי שבנורווגיה.
מה אתה רוצה?

"מה אתה רוצה?" הוא סינגל שהוקלט על ידי הזמרת הישראלית אלה לי להב. השיר יצא לאור ב-15 בנובמבר 2020, על ידי חברת התקליטים טדי הפקות.
רקע וכתיבה

ב-28 באוקטובר 2020 הוכרז כי להב מצלמת קליפ חדש, ונחשף שם השיר ותאריך צאתו. השיר נכתב והולחן על ידי איתי שמעוני והופק על ידי ינון יהל, והוא בסגנון אלקטרופופ. בשיר פונה הדוברת אל המאהב שלה, שאינו בטוח מה הוא רוצה ממנה, ואף מבצעת חיקוי להתנהגותו בהוק של השיר.
וידאו קליפ

הווידאו קליפ הנלווה לשיר פורסם בערוץ היוטיוב של להב בסמוך לצאת הסינגל עצמו ובוים על ידי רומן בוצ'אצקי, בדומה לקליפ של הלהיט "זוט עני". בתחילת הקליפ, נראית להב מול מחשב של חברת דל, שאף העניקה חסות לקליפ, בתוך חדר אוכל, ומסביבה אנשים הרוקדים לקצב השיר. בהמשך, נראית להב במקומות נוספים, בהם מזרקת מים וסירה. הקליפ מסוגנן בצבע הוורוד.
נכון לאוגוסט 2023, מונה הצפיות של הקליפ עומד על כ-9.8 מיליון צפיות.
ביקורת

נדב מנוחין מוואלה! NEWS העניק לשיר ביקורת מעורבת, תוך התייחסות למילותיו ולהפקתו, ואמר כי "מה שעושה את השיר הוא כמובן הפזמון המופרך 'מאמי אני לא יודע מה אני רוצה', חיקוי של איזה בן זוג טיפש ומבולבל, במין דיבור סתום, מלווה בגלגול עיניים מתבקש. זה צעד יוצא דופן: קשה להיזכר בשיר מיינסטרים שכלל חיקוי, לפחות בשנים האחרונות". דודי פטימר ממעריב אונליין ציין כי אינו מתחבר לסגנונו המוזיקלי של השיר, אך "קשה להתעלם מהעובדה שהוא מציג פופ חדשני, עכשווי, קשה לעיכול אבל קליט וחמוד ומציג את כל הוייב והדנ"א שלה, ולאותה כנות ואמירה מוזיקלית אישית וייחודית אני יכול להתחבר בקלות". רועי הכהן ממאקו טען כי "הטקסט המשעשע והצלילים הלא שגרתיים עדיין פה כדי לתפוס את האוזן, אבל נדמה שאלה לי מצאה בשיר החדש שלה את נקודת האמצע המושלמת בין הייחודיות שהיא מביאה איתה לבין הנוסחה הבטוחה ללהיט פופ ישראלי מוצלח ומצליח".
הצלחה

השיר צבר כ-89 אלף השמעות ברשת הזרמת המדיה ספוטיפיי תוך כשבוע, והגיע למקום ה-19 במצעד שירי הספוטיפיי השבועי הישראלי. שבוע לאחר מכן, הגיע השיר בשיאו למקום החמישי, תוך שצבר כ-137,825 השמעות באותו השבוע. בנוסף, הגיע השיר היישר אל המקום הראשון במצעד השבועי של מדיה פורסט, ואל המקום השני במצעד הרשמי של גלגלצ.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  ישראל | מדיה פורסט ישראל | 1 |  |
|  ישראל | המצעד הרשמי של גלגלצ | 2 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 15 בנובמבר 2020 | הזרמת מוזיקה • הורדה דיגיטלית | טדי הפקות |  |
הערות שוליים

↑   הכרזת השיר, ברשת החברתית אינסטגרם
↑  ספי קרופסקי, שנת המועבט: מצעד 40 שירי הפופ הכי טובים שיצאו בתשפ"א, באתר טיים אאוט, ‏5 בספטמבר 2021
1 2   אלה לי - מה אתה רוצה? (Prod. By Yinon Yahel), סרטון  באתר יוטיוב (אורך: 2:26)
↑  רז ישראלי, עומד בציפיות? האזינו לחדש של אלה לי, באתר ישראל היום, 15 בנובמבר 2020
↑  "אמרתי לעצמי 'מה היא רוצה, זה מכוער'. ואז הבנתי שהיא גאונה" | Fashion Forward | אופנה, באתר fashionforward, ‏2020-11-16
↑  נדב מנוחין‏, אלה לי לא פוחדת לקחת סיכון, וזה בדיוק מה שהפופ הישראלי צריך כרגע, באתר וואלה, 18 בנובמבר 2020
↑  דודי פטימר, ‏אלה לי להב שומרת על הנוסחתיות ובילי אייליש מנסה לשמר את ההצלחה, באתר מעריב אונליין, 18 בנובמבר 2020
↑  רועי הכהן, ‏טובות השתיים, באתר ‏מאקו‏, 20 בנובמבר 2020
↑  Spotify Charts, www.spotifycharts.com
↑  Spotify Charts, www.spotifycharts.com
↑  המצעד השבועי, שבוע 47, 2020, באתר מדיה פורסט ישראל
1 2  המצעד השבועי 14.1.2021, באתר glz.co.il
↑  מה אתה רוצה, נבדק ב-2020-11-15
| אלה לי להב |
| --- | --- | --- |
| סינגלים | "זוט עני" • "מה אתה רוצה?" • "שימי פס" • "פקה פקה" • "ורוד מבריק" |  |
| השתתפות בסינגלים | "השמיים נעולים" |  |
| ערכים קשורים | הכוכב הבא לאירוויזיון 2020 |  |
צ'ילנטאיזאורוס

| צ'ילנטאיזאורוס |
| --- | --- |
  איור אפשרי וממדים
תקופה
קרטיקון עליון 92 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: נאוונאטוריים
סוג:: צ'ילנטאיזאורוס
מינים
 Chilantaisaurus tashuikouensis
שם מדעי
 Chilantaisaurus

צ'ילנטאיזאורוס (שם מדעי: Chilantaisaurus) הוא סוג של דינוזאור תרופוד גדול ממשפחת הנאוונאטוריים, הקרובה לאלוזאוריים. הוא חי בתור הקרטיקון לפני 92 מיליון שנה במזרח אסיה. המאובנים שלו נמצאו במונגוליה הפנימית שבסין ב-1964 במין יחיד - Chilantaisaurus tashuikouensis. מאובנים שנמצאו ברוסיה ושויכו לסוג הופרדו לסוגים אחרים. הדינוזאור קרוי על שם אגם באזור בו חי (Ch'i-lan-t'ai).
מאפיינים

הצ'ילנטאיזאורוס היה טורף גדול באורך של 11–13 מטר ומשקל אפשרי של 2.5-4 טונות וכמה חוקרים סוברים שאף 6 טונות. הוא היה חבר בקבוצת הקרנוזאוריה, אוכלי הבשר אך בעבר נחשב עקב צורת גופו לקרוב לספינוזאוריים. בהמשך הנחה זו נשללה ובמקום הוא נחשב לקרוב לקלורוזאוריה. עם זאת מבנה השיניים והגוף מראה על קרבה לאלוזאורוס ולבני המשפחה קרכרודונטוזאוריים.
דינוזאור זה היה טורף-על מגודל בשטחי סין של הקרטיקון, לצד הטורף הגדול שאוצ'ילונגוהאנקילוזאור גוביזאורוס.
צפון לונדון

מפה של אזור צפון לונדון מתוך רובעי לונדון על פי ההגדרה המרחיבה ביותר של המונח.
צפון לונדון (באנגלית: North London) הוא אזור גאוגרפי בצפון העיר לונדון בירת הממלכה המאוחדת. ההגדרה משמשת לצרכים שונים בנושאים מוניציפליים כגון חינוך, בריאות ותחבורה.
הגדרת האזור

ישנן מספר הגדרות לאזור, כאשר המרחיבה שבין ההגדרות מגדירה את צפון לונדון כאזור של לונדון רבתי הנמצא צפונית לנהר התמזה. על פי הגדרה זו כולל האזור את המרכז ההיסטורי של העיר: הסיטי של לונדון, אזור האיסט אנד ואזור הווסט אנד (אזורים הנחשבים לרוב לחלק ממרכז לונדון), וכן את הרבעים הבאים: ברנט, בארקינג ודאגנהאם, בארנט, קמדן, אילינג, אנפילד, האקני, האמרסמית' ופולהאם, הארינגיי, הארו, הברינג, הילינגדון, האונסלו, איזלינגטון, קנזינגטון וצ'לסי, ניוהאם, רדברידג', טאוור האמלטס,  וולת'אם פורסט והסיטי של וסטמינסטר.
בשנת 1965 נקבע לצורכי סטטיסטיקה כי הרבעים קמדן, האקני, האמרסמית' ופולהאם, איזלינגטון, קנזינגטון וצ'לסי, טאוור האמלטס ווסטמינסטר מהווים חלק מלונדון הפנימית ואילו הרבעים בארקינג ודאגנהאם, בארנט, ברנט, אילינג, אנפילד, הארינגיי, הארו, האברינג, הילינגדון, האונסלו, ניוהאם, רדברידג' וווטהאם פורסט מהווים חלק מלונדון החיצונית לצורכי ארגון הממשל העירוני בעיר לונדון.
שימוש מקובל

בקרב הציבור מקובל לכנות בשם "צפון לונדון" את הרבעים הנמצאים צפונית ל"מרכז לונדון". שימוש זה אינו שימוש רשמי, והוא כולל את הרבעים:
| רובע | רובע | אזור קוד דואר | כיוון מצ'רינג קרוס | אזור משנה של לונדון | אזורי בחירה לאספת לונדון |
| --- | --- | --- | --- | --- | --- |
|  | בארנט | EN, HA, N, NW | צפון מערב | צפון | בארנט וקמדן |
|  | ברנט | HA, NW, W | צפון מערב | מערב | ברנט והארו |
|  | קמדן | EC, WC, N, NW | צפון | מרכז | בארנט וקמדן |
|  | אנפילד | EN, N | צפון - צפון מזרח | צפון | אנפילד והארינגיי |
|  | האקני | E, EC, N | צפון מזרח | מזרח | צפון מזרח |
|  | הארינגיי | N | צפון - צפון מזרח | צפון | אנפילד והארינגיי |
|  | הארו | HA | צפון מערב | מערב | ברנט והארו |
|  | איזלינגטון | EC, WC, N | צפון | מרכז | צפון מזרח |
|  | וולת'האם פורסט | E, IG | צפון מזרח | צפון | צפון מזרח |
הערות שוליים

↑  אתר המחלקה לסטטיסטיקה של הממלכה המאוחדת
↑  חוק הממשל בלונדון 1963
מוטות מנייה

יאנג חווי משולש פסקל, כפי שהוצג על ידי זו שיג'י בשנת 1303, באמצעות מספרי מוטות
מוטות מנייה שימשו בסין העתיקה לפני המצאת החשבונייה. השיטה שבה מספר מיוצג באמצעות מוטות מנייה קרויה שיטת מספור המוטות. השיטה עושה שימוש במיקום עשרוני. הספרות 1 עד 9 מיוצגות בשני אופנים :
כתלות במיקום שלהם. למשל 126 מיוצג על ידי ⊤=| במקום על ידי ⊤||| . בדרך כלל מוטות אדומים משמשים למספרים חיוביים. מוטות שחורים משמשים למספרים שליליים.
מוטות מנייה יכולים לשמש למגוון רחב של חישובים ביניהם מציאת ערכו של π ופתרון מערכת משוואות ליניאריות. כתוצאה מכך, התו 籌 מקושר תדיר עם הרעיון של התכנון בסינית. למשל, "מדע השימוש במוטות מנייה" 運籌學 אינו אודות מוטות מנייה: משמעותו מחקר מעשי.
בשלב מסוים, התפתחה שיטת ספירה המבוססת על מוטות המנייה אך נכתבת ולא תלויה במוטות עצמם. בשיטה זו התווסף גם המספר אפס בצורת מעגל. לפני הכנסת הספרה 0, לא הייתה דרך להפריד בין 10007 ו-107, למשל, למעט הכנסת רווח גדול יותר בין 1 ו-7, כך שהוספת המספר פישטה את הכתיבה. במאה ה-13, בתקופת שושלת סונג, נוצרה גרסה שונה לספרות המוטות, שברבות הימים התפתחה לספרות הסוג'ואו.
לרה (ונצואלה)

לרה (בספרדית: Lara) היא אחת מ-23 המדינות המרכיבות את ונצואלה. המדינה, הנמצאת בצפון-מערב ונצואלה, גובלת בפלקון בצפון, בסוליה במערב, בטרוחיו ובפורטוגסה בדרום ובקוחדס וביארקוי במזרח.
המדינה משתרעת על שטח של 19,800 קילומטרים רבועים. במדינה מתגוררים 1,774,867 תושבים (נכון ל-2011). בירתה והעיר הגדולה ביותר בה היא ברקיסימטו.
היסטוריה

ב-1528 קרלוס הראשון, מלך ספרד, מסר חלקים נרחבים מוונצואלה של היום לידי משפחת ולזר (Welser), משפחת סוחרים גרמנית מאאוגסבורג. מאז ועד שנות ה-40 של המאה ה-16 הוולזרים שלחו אל האזור משלחות שטבחו במרבית הילידים ושיעבדו את היתר. האזור הוחזר לידי הספרדים ב-1556 והם שלטו בו עד המאה ה-19.
ב-1824 האזור צורף לרפובליקת קולומביה הגדולה. לאחר שרפובליקת קולומביה הגדולה התפרקה ב-1830 האזור צורף לוונצואלה. ונצואלה חולקה לפרובינציות והאזור הפך לפרובינציית ברקיסימטו, שכללה גם את שטחי מדינת יארקוי של היום. ב-1856 שטחי מדינת יארקוי של היום פוצלו לפרובינציית יארקוי.
ב-1864 ונצואלה הפכה למדינה פדרלית והפרובינציה הפכה למדינת ברקיסימטו. ב-1881 מדינות ברקיסימטו ויארקוי אוחדו למדינת נורטה דה אוקסידנטה, ובהמשך אותה שנה השם שונה ללרה על שמו של חסינטו לרה, גיבור מלחמה במלחמת העצמאות של ונצואלה. ב-1899 המדינה פורקה למרכיביה, כששטחי מדינת ברקיסימטו המשיכו להיקרא מדינת לרה.
כלכלה

כלכלת לרה מתבססת על תעשייה, בעיקר תעשיות טקסטיל ועיבוד מתכות, גידול מקנה וחקלאות, הכוללת בין היתר גידול קנה סוכר, קפה, תפוחי אדמה, עגבניות, תירס, בננות ושעועית מצויה.
הערות שוליים

1 2  מפקד האוכלוסין והדיור הלאומי ה-14 - תוצאות עבור מדינת לרה, מכון הסטטיסטיקה הלאומי של ונצואלה (בספרדית).
| מדינות ונצואלה |
| --- | --- | --- |
| מדינות | אמסונאס • אנסואטגי • אפורה • ארגואה • בוליבר • ברינס • גואריקו • דלטה אמקורו • ורגאס • טאצ'ירה • טרוחיו • יארקוי • לרה • מונגס • מירנדה • מרידה • נואבה אספרטה • סוליה • סוקרה • פורטוגסה • פלקון • קוחדס • קרבובו |  |
| ישויות פדרליות נוספות | הדפנדנסיות הפדרליות • מחוז הבירה |  |
| --- | --- |
בקרת זהויות :  NLI: 987007559834905171  BnF: cb12066516w (data)  MusicBrainz: 9b047cfa-9856-4d12-a848-91094039aeee
קבוצת שח"ל

קבוצת שח"ל הייתה קבוצת ההכשרה הקיבוצית הדתית הראשונה. הקבוצה פעלה באזור רחובות בשנות ה-30 של המאה ה-20.
קבוצת שח"ל הוקמה בשנת 1929 על ידי עולים מרומניה וגליציה, לאחר מאורעות תרפ"ט, ונקראה על שמו של שמואל חיים לנדוי שהיה מראשי ומקימי הפועל המזרחי. קבוצה זו הייתה קבוצת ההתיישבות הקיבוצית הדתית הראשונה והשתייכה לתנועת הפועל המזרחי. לאחר כמה חודשים מהקמתה קנתה עבורה תנועת הפועל המזרחי חלקה בשעריים בסמוך לרחובות ושם התיישבה במשך כ-7 שנים. כמה וכמה פעמים הקבוצה הייתה על סף פירוק בשל הקושי הכלכלי. בשנת 1937 הוקצה עבורה שטח בעמק בית שאן וחברי הקבוצה, יחד עם קבוצת רודגס מאזור פתח תקווה וקבוצה קטנה נוספת מכפר יעבץ הקימו שם יחד את הקיבוץ הדתי הראשון - טירת צבי.
היסטוריה

התנועה הציונית שמה לה למטרה לישב את הארץ ולפתח את החקלאות בה. המצב הכלכלי בארץ בראשית המאה ה-20 הקשה מאוד על העולים ובפרט על החלוצים שהיו מעוניינים לעסוק בחקלאות, לשרוד בארץ. אחת מדרכי ההתמודדות הייתה בעזרת חיי שיתוף בקבוצה. לחלוצים הדתיים נוספו קשיים רבים אף יותר. המגבלות על עבודה בשבת, הקונפליקטים בין עולם הערכים הדתי לעולם הערכים הלאומי ועוד.
החיים בקבוצה עזרו לחבריה גם מבחינה כלכלית אך גם מבחינה חברתית ופסיכולוגית להתמודד עם הקשיים הרבים. על אף זאת, עד סוף שנות העשרים לא קמה אף קבוצה דתית שתהווה כר נח להתיישבות עבור חלוצים דתיים.
היסטוריה > ימים ראשונים

לאחר מאורעות תרפ"ט, הוקמה על ידי 7 אנשים שעלו מגליציה ורומניה, קבוצת שח"ל. הקבוצה עסקה בעבודות מזדמנות באזור תל אביב ורחובות. בתחילה לא היה מדובר בקבוצה במובן הקלאסי של המילה, אלא יותר בקואופרטיב. זה היה מקום קליטה נוח עבור עולים דתיים שרצו לפתוח בחיים חדשים בארץ ישראל. הגברים היו עובדים ב"עבודות חוץ", עבודות מחוץ לקבוצה, והנשים התפצלו בין אלו שעבדו בתוך הקבוצה לאלו שכמו הגברים עבדו בחוץ. התנאים הקשים הובילו להחלטה לפרק את הקבוצה, אולם 3 מהם החליטו להפוך לקבוצה של ממש ויצרו קופה משותפת.
היסטוריה > ההתיישבות באזור רחובות

בתוך חודשים אחדים מהקמת קבוצת שח"ל המתחדשת קנה הוועד הפועל של הפועל המזרחי 5 דונם בשעריים ליד רחובות, עבור הקבוצה.
הקבוצה התקשתה להשיג עבודה ומצאה עצמה בין הפטיש לסדן. מצד אחד עבור הסתדרות העובדים הם היו בן חורג, ומן הצד השני, התושבים המקומיים חברי המזרחי ראו אותם כחלק מההסתדרות ולא כשותפים לדרך. יחד עם זאת, הדת היוותה חלק מחזק מאוד עבור הקבוצה, החוויות הרוחניות מהשבתות נתנו לחברי הקבוצה כוחות למהלך השבוע.
כשנה לאחר ההקמה, הגיע גל שני של מצטרפים מסלוניקי.
בשנת 1934 הקשיים המרובים גרמו להחלטה על פירוק הקבוצה, אולם אז הוצעה לחברים האפשרות להתאחד עם קבוצה בשם 'עובדיה' מפולין, וכך באמת נעשה. מאז האיחוד נעשתה הקבוצה יציבה יותר, וכמות האנשים הגיעה לכ-25, יחד עם זאת, כעת הקבוצה הייתה זקוקה להרבה יותר עבודה לספק לחבריה.
במשך השנים הצטרפו עוד ועוד חברים, כך שבשנת 1937 כבר מנתה הקבוצה כ-50 איש.
היסטוריה > העלייה לקרקע וסיומה של קבוצת שח"ל

כאשר הועלתה תוכנית עליה להתיישבות קבע בעמק בית שאן, התברר שהישוב יהיה זקוק ל-80 איש לפחות כדי להחזיק את עצמו. לכן הוצע לשם כך איחוד בין שלוש קבוצות, קבוצת שח"ל, קבוצת רודגס של יוצאי גרמניה מאזור פתח תקווה וקבוצה קטנה נוספת מכפר יעבץ.
לאחר דיון סוער החליטו חברי הקבוצה להענות להצעה, ובקיץ 1937 הקימו בעמק בית שאן את הקיבוץ הדתי הראשון - טירת צבי.
ראו גם

טירת צבי
הפועל המזרחי
שמואל חיים לנדוי
קבוצה (התיישבות)
לקריאה נוספת

מיכאל חזני, משדה יעקב עד טירת צבי : סקירה על התיישבות הפועל המזרחי בארץ ישראל, תל אביב: הוצאת המרכז החקלאי של הפועל המזרחי, תרצ"ח-1938.
ארכיון הקיבוץ הדתי ברשת ארכיוני ישראל
הערות שוליים

| --- | --- |
בקרת זהויות :  NLI: 987007491719005171
לרו מרטין

| --- | --- |

מרטין בשנת 1972
 לידה:  30 במרץ 1950 (בן 74) שיקגו, אילינוי, ארצות הברית
 עמדה:  סנטר
 גובה:  2.11 מטרים
 מספר:  35
 מכללה:  אוניברסיטת לויולה באילינוי
 דראפט:  בחירה ראשונה, 1972 פורטלנד טרייל בלייזרס
 קבוצות כשחקן
 1972–1976:  פורטלנד טרייל בלייזרס
לרו מרטין (באנגלית: LaRue Martin; נולד ב-30 במרץ 1950) הוא כדורסלן עבר אמריקאי, אשר שיחק בליגת ה-NBA בין השנים 1972–1976. 
 נבחר על ידי קבוצת פורטלנד טרייל בלייזרס בבחירה הראשונה של דראפט ה-NBA‏ 1972, אולם שיחק בליגה במשך ארבע עונות בלבד, והעמיד ממוצעים מאכזבים של 5.3 נקודות ו-4.6 ריבאונדים למשחק.
קריירת מכללות

מרטין נולד וגדל בשיקגו שבאילינוי, ובין השנים 1968–1972 למד באוניברסיטת לויולה באילינוי. ב-3 עונותיו בקבוצת הכדורסל של האוניברסיטה קלע 18.2 נקודות ואסף 15.9 ריבאונדים בממוצע למשחק, אך באף אחת מהן לא העפילה הקבוצה לטורניר אליפות המכללות. 1,062 הריבאונדים שהוריד לאורך קריירת המכללות מציבים אותו במקום הראשון בתולדות קבוצת האוניברסיטה.
קריירת משחק ב-NBA

בדראפט ה-NBA‏ 1972 נבחר מרטין על ידי פורטלנד טרייל בלייזרס בבחירה הראשונה, מיד לפני חבר היכל התהילה של הכדורסל לעתיד – בוב מקאדו. בשתי עונותיו הראשונות בפורטלנד מיעט לקבל דקות משחק, תחת המאמן ג'ק מקלוסקי, ותרם 4.6 נקודות בממוצע למשחק. בעונת 1974/1975 הציג שיפור קל, כמחליפו מהספסל של הרוקי ביל וולטון, עם שיאי קריירה של 7.0 נקודות ו-5.0 ריבאונדים למשחק. בסיום עונתו הרביעית בקבוצה, 1975/1976, הועבר בטרייד לסיאטל סופרסוניקס ומיד פרש ממשחק.
כישלונו של מרטין ב-NBA, ביחס לבחירה ראשונה בדראפט, הקנתה לו השוואות רבות לשני סנטרים מאכזבים נוספים שבחרה פורטלנד בתחילת הדראפט – סם בואי אשר נבחר בבחירה השנייה של דראפט 1984 (לפני מייקל ג'ורדן) וגרג אודן אשר נבחר בבחירה הראשונה של דראפט 2007 (לפני קווין דוראנט). "כשאתה הנבחר הראשון בדראפט, יש עליך הרבה לחץ... לא קיבלתי את ההזדמנות לתרום אז כולם קראו לי בחירת הדראפט הגרועה ביותר בליגה, אבל ככל שאתה מתבגר אתה לומד לחיות עם זה", סיפר מרטין בשנת 2017.
לאחר קריירת המשחק עבד בחברת השילוח UPS, כמנהל שירותים קהילתיים.
הערות שוליים

↑  הסטטיסטיקות של מרטין בליגת ה-NBA, באתר basketball-reference.com
↑  הסטטיסטיקות של מרטין בליגת המכללות, באתר sports-reference.com
↑  רשימת הנבחרים בדראפט 1972, באתר basketball-reference.com
↑  מביל וולטון לגרג אודן, האם פורטלנד מקוללת?, באתר bleacherreport.com,‏ 8 בדצמבר 2009
↑  טעויות הדראפט הגדולות ביותר של פורטלנד, באתר blazersedge.com,‏ 10 במאי 2017
1 2  מהטבעות למשלוחים, באתר northwestern.edu,‏ 15 במרץ 2017
מגה-עיר

מגה-עיר (Megacity), או: עיר-ענק, הוא מונח המשמש להגדרת מטרופולין גדולה, בעלת אוכלוסייה כוללת העולה על עשרה מיליון (10,000,000) בני אדם. גם אגד-ערים או אגד-מטרופולינים יכולים להיכלל בהגדרה זו.
נכון ל-2024 קיימות ברחבי העולם 44 מגה-ערים, בהן אזורי מטרופולין כמו אלה של טוקיו, דלהי, מקסיקו סיטי וניו יורק, וערי-ענק כמו גואנגג'ואו ושאנגחאי.